Document ID: 31993R0513

ΚΑΝΟΝΙΣΜΟΣ (ΕΟΚ) αριθ. 513/93 ΤΗΣ ΕΠΙΤΡΟΠΗΣ της 5ης Μαρτίου 1993 για την τροποποίηση του κανονισμού (ΕΟΚ) αριθ. 19/82 περί διαδικασιών εφαρμογής του κανονισμού (ΕΟΚ) αριθ. 2641/80 του Συμβουλίου όσον αφορά τις εισαγωγές προϊόντων του τομέα του αιγοπροβείου κρέατος καταγωγής ορισμένων τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2641/80 του Συμβουλίου της 14ης Οκτωβρίου 1980 για παρέκκλιση από ορισμένες διαδικασίες εφαρμογής που προβλέπονται από τον κανονισμό (ΕΟΚ) αριθ. 3013/89 περί κοινής οργανώσεως αγοράς στον τομέα του αιγοπροβείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3890/92 (2), και ιδίως το άρθρο 1 παράγραφος 2,
Εκτιμώντας:
ότι ο κανονισμός (ΕΟΚ) αριθ. 19/82 της Επιτροπής της 6ης Ιανουαρίου 1982 περί διαδικασιών εφαρμογής του κανονισμού (ΕΟΚ) αριθ. 2641/80 όσον αφορά τις εισαγωγές προϊόντων του αιγοπροβείου κρέατος καταγωγής ορισμένων τρίτων χωρών (3), όπως τροποποιήθηκε τελευταία από τον κανονισμό (ΕΟΚ) αριθ. 855/92 (4), αφορά ιδιαίτερα τα ποσά που εκδίδονται στα πλαίσια των συμφωνιών αυτοπεριορισμού και περιλαμβάνει, στο παράρτημα ΙΙΙ, τον κατάλογο των οργανισμών των τρίτων χωρών που είναι εξουσιοδοτημένοι να εκδίδουν τα πιστοποιητικά εξαγωγής-
ότι μετά την δημιουργία των δημοκρατιών που προήλθαν από την πρώην Τσεχική και Σλοβακική Ομοσπονδιακή Δημοκρατία, η Τσεχική Δημοκρατία και η Σλοβακική Δημοκρατία αντικατέστησαν τις αρχές που είναι εξουσιοδοτημένες να εκδίδουν τα πιστοποιητικα εξαγωγής- ότι πρέπει συνεπώς να τροποποιηθεί το παράρτημα ΙΙΙ του κανονισμού (ΕΟΚ) αριθ. 19/82 με την ένδειξη των οργανισμών τους οποίους η Τσεχική Δημοκρατία και η Σλοβακική Δημοκρατία έχουν εξουσιοδοτήσει να εκδίδουν τα πιστοποιητικά εξαγωγής-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβατοειδών και Αιγοειδών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙΙ του κανονισμού (ΕΟΚ) αριθ. 19/82 τροποποιείται ως εξής:
1. Το σημείο XII αντικαθίσταται από το ακόλουθο σημείο:
"XII. Ministry of Industry and Trade" για την Τσεχική Δημοκρατία.
2. Προστίθεται το ακόλουθο σημείο:
"XIII. Ministry of Economy" για την Σλοβακική Δημοκρατία.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Μαρτίου 1993.

Labels: 17
5
10
3
18